11. sz. melléklet – Szabályzat az ideiglenes átmeneti helyiségben tartózkodók részére.

**1. §**

(1) Az ideiglenes átmeneti helyiségbe helyezett személyt azonnali tájékoztatást kap:

**1)** az őt megillető jogokról és a jelen szabályzat megismerésével járó, őt terhelő kötelezettségekről. Az ideiglenes átmeneti helyiségbe felvett személy a szabályzat elolvasásáról szóló nyilatkozat aláírásával igazolja, hogy megismerkedett a ideiglenes átmeneti helyiségben tartózkodókat kötelező szabályzattal;

**2)** az ideiglenes átmeneti helyiségben működő – többek között képtovábbító és képrögzítő – megfigyelőeszközökről, ha a helységben van ilyen.

(2) Az ideiglenes átmeneti helyiségbe felvett személy a helyiségben legfeljebb 8 órát tartózkodhat.

(3) Az ideiglenes átmeneti helyiségbe felvett személyt a további szolgálati tevékenységek idejére nem helyezik át az átmeneti szobába.

(4) Az ideiglenes átmeneti helyiségbe felvett, de lengyel nyelvet nem beszélő személynek biztosítani kell a tolmácsot a helyiségben való tartózkodással kapcsolatos ügyek megbeszélésére.

(5) Ha az ideiglenes átmeneti helyiségbe felvett személlyel annak módosult tudatállapota miatt nehezen vehető fel a kapcsolat, az (1) bekezdésben említett cselekmények a kötelezettség teljesítését akadályozó ok megszűntét követően végzendők el.

(6) Ha az őrizetest, annak kommunikációt akadályozó módosult tudatállapota miatt nem tudták tájékoztatni a fogva tartás címén őt megillető és a büntetőeljárásról szóló vagy más törvényben előírt jogairól, úgy a tájékoztatási kötelezettség az azt akadályozó ok megszűntét követően teljesítendő. Az őrizetes az őrizetbe vételi jegyzőkönyv aláírásával igazolja, hogy megismerte az őt megillető jogokat.

**2. §**[[1]](#endnote-1)

(1) Az ideiglenes átmeneti helyiségbe felvett személy közli családi és utónevét, születési idejét és helyét, bejelentett lakcímét vagy tartózkodási helyét és egészségi állapotát, valamint apja utónevét.

(2) Az ideiglenes átmeneti helyiségbe felvett, illetve ott tartózkodó személyt motozásnak vetik alá.

**3. §**

(1) A 2. § (2) bekezdésében említett motozás során elkobzott tárgyakat, illetve azok egyedi jellemzőit feljegyzik a letéti bizonylatra. A letéti bizonylatot az ideiglenes átmeneti helyiségbe felvett személy, illetve az a rendőr írja alá, aki a bizonylaton felsorolt tárgyakat letétbe helyezi.

(2) Ha az ideiglenes átmeneti helyiségbe felvett személy megtagadja aláírást vagy arra képtelen, ezt a letéti bizonylaton rögzíteni kell, megjelölve egyúttal egy másik hatósági személy jelenlétét, amit e hatósági személy aláírásával igazol.

(3)[[2]](#endnote-2) *(törölve)*

(4) A 2. § (2) bekezdésében említett motozás során elkobzott tárgyak nem adhatók át az ideiglenes átmeneti helyiségben tartott személynek.

**4. §**

Az ideiglenes átmeneti helyiségbe felvett személyt tájékoztatják az alábbi kötelességekről:

**1)** jelen szabályzatot kötelező betartani;

**2)**  a szobát felügyelő rendőr utasításait végre kell hajtani;

**3)** be kell tartani az együttélés szabályait;

**4)** fenn kell tartani a személyes higiénét és az ideiglenes átmeneti helyiség tisztaságát;

**5)** a rendőrt haladéktalanul értesíteni kell, az emberi életet vagy az ideiglenes átmeneti helyiség berendezését veszélyeztető, illetve az egyéb komoly veszéllyel járó eseményről.

**5. §**

Az ideiglenes átmeneti helyiségbe felvett személy saját ruháját, alsóneműjét és lábbelijét viseli.

**6. §**

Az ideiglenes átmeneti helyiségben elhelyezett személy részére a következőket biztosítják:

**1)**  Orvosi ellátásban részesülhet.

**2)**  A személyes higiénéhez nélkülözhetetlen szaniter berendezéseket és tisztálkodószereket használhat.

**3)**  Lehetőséget kap a dohányzásra az erre kijelölt helyen, amelyet a belügyekért felelős megfelelő minisztérium hatálya alá tartozó személyekre vonatkozó, dohányipari termékek épületben és személyszállító járművön való használatáról szóló jogszabály ír elő, feltéve, hogy ez nem akadályozza a rendőröket az ideiglenes átmeneti helyiségben tartózkodók biztonságát felügyelő szolgálati kötelességeik teljesítésében.

**4)** Beveheti az orvos által felírt gyógyszert, amely kizárólag az orvos engedélyével és útmutatásai szerinti adagokban adható át neki; a gyógyszert az ideiglenes átmeneti helyiségben tartózkodónak az orvos vagy a rendőr adja át az orvossal történt előzetes egyeztetésnek megfelelően.

**5)**  Lehetőséget kap kérvény, panasz vagy indítvány benyújtására a rendőrség a helyiség felett rendelkező szervezeti egységének parancsnokához a szoba működéséért felelős rendőr közvetítésével.

**6)**  Italt szomjoltási céllal kaphat.

**7. §**

(1) Az ideiglenes átmeneti helyiségből elbocsátott személy visszakapja letétbe helyezett tárgyait.

(2) A végrehajtás vagy bizonyítékként való lefoglalás címén elkobzott fizetőeszközök és tárgyak a letétben maradnak.

(3)[[3]](#endnote-3) *(törölve)*

1. [↑](#endnote-ref-1)
2. [↑](#endnote-ref-2)
3. [↑](#endnote-ref-3)